GiliGold/VAD_KnessetCorpus huggingface dataset:
ענת אסיף:
 לא קיבלנו את הרושם שיש פנייה שלכם שלא נענתה
ענת אסיף:
 אם צריך להשיב על משהו מטעם היועצת,  כמובן שנעשה את זה
אופיר כץ:
אני חושב שמן הראוי שאם נשלח מכתב מטעם היועצת המשפטית לכנסת, היועצת המשפטית לממשלה צריכה לענות, להתייחס, במיוחד בנוגע לנושא כזה שקשור לכל חברי הכנסת
נוי חסון גורדון:
שיתוף הפעולה אכן הכרחי
נוי חסון גורדון:
 אני יודעת לומר שדיווחים לכנסת שאנחנו מחויבים בהם על פי חוק אכן מוגשים בזמן ושאילתות שמועברות מטופלות
נוי חסון גורדון:
 אם ישנו אירוע נקודתי אפשר לבחון אותו באופן פרטני
נוי חסון גורדון:
 לגבי פניות של מ
נוי חסון גורדון:
מ
נוי חסון גורדון:
מ, אם יש איזה משהו על הפרק, אני יכולה לסייע
הודיה קין:
יש לנו ערוץ תקשורת פתוח עם ייעוץ וחקיקה
הודיה קין:
 הסיפור שחבר הכנסת דיבר עליו היה עם הפרקליטות
שגית אפיק:
והפרקליטות עשו שיפור ניכר אחרי ההנחיה של פרקליט המדינה
הודיה קין:
זו דוגמה לעבודה טובה, לנוהל שעובד טוב ולשיתוף פעולה פורה
חגי בנימין:
בדקנו וערכנו איזה שהוא תחקיר אצלנו בעקבות הפנייה של מרכז המחקר והמידע
חגי בנימין:
 בדיון הקודם התברר שהנתונים שיצאו לתקשורת לא מקורם בנו, הם לא יצאו ממשרד המשפטים, לא יצאו מהפרקליטות
חגי בנימין:
 נכון להיום עדיין אין ברשותנו את הנתונים שהתבקשו על ידי חבר הכנסת ועל ידי מרכז המחקר, אנחנו לא יודעים מה המקור של הנתונים
חגי בנימין:
 אנחנו כן יודעים להגיד שהמקור הוא לא אצלנו
אופיר כץ:
לנו לא העברתם את הנתונים
אופיר כץ:
 למ
אופיר כץ:
מ לא העברתם את הנתונים
חגי בנימין:
אין לנו את הנתונים
חגי בנימין:
 מקור הנתונים לאותו פרסום, לאותה כתבה לא היה בפרקליטות, לא היה במשרד המשפטים
אופיר כץ:
הנתונים נמצאים אצלכם
חגי בנימין:
לא הנתונים האלה
אופיר כץ:
יש לכם נתונים אחרים?
חגי בנימין:
לא
אופיר כץ:
אם אין לכם את הנתונים, איך אתה יודע שהנתונים האלה לא נכונים?
חגי בנימין:
כי אין לנו את הפילוחים שהתפרסמו באותה כתבה
אופיר כץ:
לאחר מכן היה מחקר אחר עם אותם פילוחים, רק על שנים אחרות
חגי בנימין:
לנו יש מערכת נתונים מסוימת שמעת לעת אנחנו מנסים לשכלל ולשדרג אותה על מנת שתיתן אפשרויות יותר טובות ופילוחים טובים יותר
אופיר כץ:
אם אני זוכר נכון, ואני מקווה שאני לא טועה, בכתבה הזאת גם היה ציטוט של השר על אותם פרסומים
חגי בנימין:
אני לא יודע להשיב לשאלה הזאת
חגי בנימין:
 אני לא פה לדבר בשם השר לשעבר, אבל אני כן יכול להגיד שכאחראי על תחום הנתונים בתוך הפרקליטות אני יודע מה הנתונים שאנחנו יכולים ולא יכולים להשיג
חגי בנימין:
 אנחנו עובדים בצורה תדירה, רצופה וטובה מול מרכז המחקר בכל מיני בקשות שיש
חגי בנימין:
 גם ברגעים אלה יש כמה בקשות תלויות ועומדות
חגי בנימין:
 הרבה פעמים אנחנו נדרשים לאיזה שהוא פרק זמן מסוים כדי לבדוק האם אנחנו יכולים או לא יכולים, מאחר ואנחנו לא רוצים סתם לדחות את הבקשה ולהגיד שאין לנו נתונים כאשר אולי אפשר לעשות את המאמץ ולהשיג את הפילוחים המבוקשים
אורלי אלמגור-לוטן:
מאז הדיון הקודם היה שיפור
אורלי אלמגור-לוטן:
 הבעיה מבחינתנו הייתה עם מידע איכותני, שזה משהו שלא מאפשר לנו להציג בצורה נכונה וראויה את המידע
אורלי אלמגור-לוטן:
 גם בשנה האחרונה יש יותר ערוצי שיח עם הפרקליטות, שזה משהו שאני חושבת שמבחינתנו וגם מבחינתכם מטייב את המידע
אורלי אלמגור-לוטן:
 לא מספיק רק למסור את הנתונים בצורה יבשה, חשוב גם שיהיה מישהו שנוכל לדבר איתו ולהבין את ההקשר של הדברים
אורלי אלמגור-לוטן:
 אני חושבת שהשנה האחרונה אל מול הפרקליטות מראה יפה איך זה עובד
חגי בנימין:
  אני שמח שיש שיפור
חגי בנימין:
 גם אני תחת אותה תחושה
חגי בנימין:
 כמובן שהחשיבות והצורך בעבודה שעושה המ
חגי בנימין:
מ
חגי בנימין:
מ מובנים מאליהם, אבל צריך להבין שכוח האדם אצלנו, המשאבים שעומדים לרשותנו מוגבלים, ואני בטוח שהדבר נכון במשרדים אחרים
חגי בנימין:
 בעוד שמרכז המחקר והמידע של הכנסת גדל, ויש לברך על כך, והוא מונה עשרות חוקרים, כל "תחום הנתונים" בפרקליטות מונה בן אדם אחד שאחראי על נתונים להמון המון גופים, ביניהם הכנסת, מבקר המדינה, בקשות נוספות לפי חוק חופש מידע, פניות של בתי משפט וכו'
אופיר כץ:
זה מראה על החשיבות שנותנים בפרקליטות בנושא הזה כשמקצים רק תקן אחד
שגית אפיק:
יש הבדל בין חופש המידע, שזה תשובה לעמותות ולגופים ציבוריים, חשוב מאוד, יש לזה לוחות זמנים בחוק והכל טוב ויפה, לבין הכנסת, ויש הבדל גם בין מתן מענה למבקר המדינה לצורך כתיבת דוחות לבין הכנסת
שגית אפיק:
 לא בכדי המחוקק קבע עדיפות למ
שגית אפיק:
מ על פני הגופים האחרים, מפני שבכנסת הנתונים האלה לא נשארים לצורך ידיעת הציבור בלבד ותו לא אלא לצורך עשייה, לצורך חקיקה, לצורך ביצוע התפקיד של רשות מקבילה לממשלה
שגית אפיק:
 כולכם פתחתם פה את דבריכם בכך שאתם רואים חשיבות רבה של הדיון הזה, אבל החשיבות היא באמת במהות, בכך שיש עדיפות לבקשות הכנסת על פני הגופים האחרים שאתם מציינים
שגית אפיק:
 לא בכדי זה נחקק וכתוב כך, לא בכדי מתקיים הדיון הזה, משום שהמידע שמגיע לכנסת הוא לא מידע רק שיראו, הוא מידע שנועד בסופו של דבר לעשייה של הכנסת
שגית אפיק:
 זה גלגל שחוזר אליכם, כי זו גם עבודתה של הממשלה
יובל וורגן:
	הרבה פעמים אנחנו מקבלים את התשובה שאין למערכות המחשוב של הפרקליטות אפשרות להפיק נתונים
יובל וורגן:
 אנחנו חושבים שבנושאים מסוימים  ראוי שמשרדי הממשלה יפתחו את האפשרות להפיק את הנתונים האלה
יובל וורגן:
 אנחנו יודעים שבפרקליטות זה משהו שקורה ומתקדם, וגם אולי חלק מהדברים על עבירות כלפי קטינים כן אפשר יהיה להפיק
יובל וורגן:
 מהנהלת בתי המשפט אנחנו כמעט באופן קבוע מקבלים תשובה שאין אפשרות להפיק את הנתונים, וזה לא בגלל שהם לא רוצים למסור את המידע, אלא כי באמת אין שם מערכת ממוחשבת
אופיר כץ:
אני חושב שאנחנו מקבלים את התשובה הזאת כבר מספר שנים
ברק לייזר:
זה לא שאין מערכת ממוחשבת, זה כי מערכת בתי המשפט לא אוספת מידע שהרבה פעמים יש לכם ציפייה לקבל
ברק לייזר:
 אנחנו נדרשים גם בשאילתות פרטניות של חברי הכנסת וגם פה בוועדות למסור מידע שמקורו בהחלטות השיפוטיות, במגמות בשפיטה, שזה מידע שאנחנו לא אוספים והציבור לא מצפה מאיתנו לאסוף
אופיר כץ:
למה לא? אני כחבר כנסת מאוד מצפה לראות מגמות ענישה בנושא שאני מטפל בו
אופיר כץ:
 בגלל זה חוקקתי את החוק של החמרת ענישה במתעללות
ברק לייזר:
כפי שאדוני בוודאי יודע, בתי המשפט נהנים מעצמאות שיקול דעת
אופיר כץ:
אני לא רוצה להתערב במשפט, אני רוצה לדעת מה ההחלטות שהתקבלו
אופיר כץ:
 מה קשור עצמאות?
ברק לייזר:
אנחנו לא אוספים את הנתונים האלה
אופיר כץ:
אתה רואה שיש בקשה של חברי הכנסת כן לראות
אופיר כץ:
 לפי זה אנחנו רוצים לדעת גם איך לחוקק
ברק לייזר:
יש לא מעט גופים שעוסקים במחקר משפטי
ברק לייזר:
 בהתאם לחוק ולתקנות יש אפשרות לתת גישה לאנשים מהאקדמיה לתיקי בתי משפט
ברק לייזר:
 הם יכולים לבצע כל מחקר בתיקי בתי משפט כפי שהם מוצאים לנכון
אופיר כץ:
  אני לא רוצה לבצע מחקר, אני רוצה לפקח על עבודת הממשלה ולחוקק חוקים, כפי שעשיתי וכפי שאני בימים אלה עושה על מניעת העסקה למורשעות בתקיפת ילדים
אופיר כץ:
 אני רוצה לקבל את המידע מהכלים שיש לי
אופיר כץ:
 מה, אתה רוצה שאני אלך למישהו מהאוניברסיטה שהוא יוציא לי את הנתונים? אני חושב שזה גם טוב לכם
ברק לייזר:
 זה לא טוב לנו
אופיר כץ:
אנחנו רוצים את המידע הזה
ברק לייזר:
מערכת בתי המשפט היא לא עוד משרד ממשלתי
אופיר כץ:
אתם לא גוף מנותק ממדינת ישראל
אופיר כץ:
 אף אחד לא דיבר על עצמאות
אופיר כץ:
 אנחנו רוצים מידע על מנת לחוקק יותר טוב ולפקח יותר טוב עליכם
אופיר כץ:
 בוא נוותר על הסיסמאות האלו כאילו מישהו עכשיו מנסה לפגוע בעצמאות בתי המשפט
אופיר כץ:
 אנחנו רוצים כלים, אנחנו רוצים מידע
אופיר כץ:
 זה לא עכשיו סוד הגרעין
אופיר כץ:
 אנחנו רוצים סך הכל לדעת על הענישה שקובעים השופטים
אופיר כץ:
 מה ביג דיל בזה? לא הבנתי לאן הגענו
ברק לייזר:
 כשמערכת בתי המשפט בסדר היום שלה לא אוספת מידע כזה ומידע נוסף שחברי הכנסת מצפים לקבל כי היא לא תופסת את זה כחלק מהתפקיד שלה, אין באפשרותה למסור מידע כזה
ברק לייזר:
  בהתאם לחוק, בהתאם לתקנות בתי המשפט (עיון בתיקים) יש אפשרות לנציגי המ
ברק לייזר:
מ
ברק לייזר:
מ לקבל גישה בלתי אמצעית לתיקים האלה ולבצע בעניין הזה כל מחקר שהם ימצאו לנכון
ברק לייזר:
 מערכת בתי המשפט לא רואה לעצמה את הצורך לנהל מידע מהסוג הזה
אופיר כץ:
אנחנו, נבחרי הציבור, כן רואים את הצורך
אורלי אלמגור-לוטן:
יש לנו עכשיו בקשה לגבי נתונים של ענישה על עבירות מין
אורלי אלמגור-לוטן:
 תוך כדי ההתנהלות מול אנשי קשר אצלכם כדי להבין אם יש או אין - לפי מה שאתה אומר אלה נתונים שאתם לא אוספים - החוקר שמתעסק בזה מצא שב-2004 כן היה את המידע הזה
אורלי אלמגור-לוטן:
 בסך הכל יש שיתוף פעולה, מאוד נעים לעבוד איתם, אבל אין להם כלום
אופיר כץ:
אז מה נעים בזה?
אורלי אלמגור-לוטן:
כי הם עונים לך בצורה - -
אופיר כץ:
בגלל שהם עונים לך שאי אפשר? את אומרת שבמצב שהגענו אליו זה גם משהו
אורלי אלמגור-לוטן:
אפילו בלקבל את התשובה שאין את הנתונים יש משהו, כי אז יש לך את האפשרות לקיים דיון ולהגיד: אני מבקש שתתחילו לאסוף את המידע
אורלי אלמגור-לוטן:
 לחכות חצי שנה ולא לקבל אפילו תשובה זה יותר גרוע
אופיר כץ:
עצוב שתשובה שלילית נותנת לנו הרגשה טובה
ברק לייזר:
אם תרצו, נעשה שיח ונבדוק מה האפשרות לתת לכם גישה בלתי אמצעית למערכות כדי שתוכלו להפיק את המידע בעצמכם
יובל וורגן:
אני רוצה לתת המחשה שתדגיש עד כמה לוח הזמנים היא נקודה קריטית מבחינתנו
יובל וורגן:
 אנחנו עובדים מול משרד החינוך בצורה מאוד מאוד הדוקה
יובל וורגן:
 זה אחד מהמשרדים שיותר משתפים פעולה ואנחנו מקבלים  מהם המון תשובות, אבל לגבי בקשה של יושב ראש ועדת החינוך שמעוניין לדעת כמה מנהלי בתי ספר חסרים לקראת השנה הבאה אנחנו לא מצליחים לקבל תשובה
יובל וורגן:
 גם אין לנו מועד צפוי לקבלת התשובה
יובל וורגן:
 יכול גם להסתיים כנס הקיץ של הכנסת ועדיין לא נדע האם ומתי נקבל מענה, לכן החשיבות של קביעת נוהל עם לוחות זמנים
אופיר כץ:
משרד הבריאות, בקשה
ד"ר ספי מנדלוביץ':
אנחנו לוקחים מאוד ברצינות את הנושא
ד"ר ספי מנדלוביץ':
 לא לחינם גם יש לנו חברת הנהלה שמתעסקת בכל הנושא הזה, כאשר כל ישיבת הנהלה נפתחת בהקראה של מועדי הדיונים בכנסת והמשימות שעל הפרק
ד"ר ספי מנדלוביץ':
 יש יחסי עבודה מאוד פוריים עם המ
ד"ר ספי מנדלוביץ':
מ
ד"ר ספי מנדלוביץ':
 הייתה סוגיה קונקרטית שהועלתה כאן לגבי בריאות הנפש ולגביה הייתה בעיה פרסונאלית
ד"ר ספי מנדלוביץ':
 הבעיה הפרסונאלית כבר לא קיימת
ד"ר ספי מנדלוביץ':
 מאז גם הבעיות התייתרו
מירי כהן:
  אצלנו המידע למ
מירי כהן:
מ
מירי כהן:
מ, שזה מידע מקצועי, מדעי, הוא קודם לכל בקשת מידע אחר, בוודאי לחוק חופש המידע
מירי כהן:
 אנחנו עושים את כל המאמצים
מירי כהן:
 אף פעם זו לא פנייה לגורם אחד אלא למרב גורמים
מירי כהן:
 פניתי לאגף המחשוב שלנו ולמחלקת ה-BI שלנו כדי להנגיש נתונים, אמרתי להם שהמ
מירי כהן:
מ רואה חשיבות למאגרי המידע
מירי כהן:
 אנחנו בתפיסה של לתת למ
מירי כהן:
מ את המידע בקדימות ראשונה ולהנגיש את המידע לציבור כמה שיותר מהר
מירי כהן:
 בכל בעיה שישנה אנחנו מטפלים, מנסים לתת את המידעים
מירי כהן:
 אני יודעת שהמ
מירי כהן:
מ גם פונה ישירות לקופת החולים, אבל גם באגף הפיקוח על הקופות יש אפשרות לבקש נתונים
מירי כהן:
      נאמר פה לגבי היקף הדיונים, הוועדות והכפילויות
מירי כהן:
 מתחילת חודש מאי משרד הבריאות זומן ל-196 דיונים
מירי כהן:
 היחס שמקבלים ממני כל מנהלי הוועדות הוא יחס אישי
מירי כהן:
 אנחנו עושים דיוני הכנה כמעט לכל דיון, בוודאי לדיונים שמשרד הבריאות נמצא במרכז העניינים, אבל לפעמים יש דיונים חופפים, מקבילים
אופיר כץ:
 אנחנו צריכים לראות איך אנחנו מתייעלים פה מולכם
מירב כהן:
גם בדיונים משותפים של מספר ועדות זה קורה
מירב כהן:
 באנו בהצעות לוועדות לעשות דיונים משותפים
מירב כהן:
 הוועדה לזכויות הילד עושה את זה לא מעט, וגם ועדת חינוך
אופיר כץ:
כשאני מסייר בבתי החולים בפריפריה, ואני עושה את זה על בסיס קבוע, אני שומע הרבה תלונות ממנהלי בתי החולים לגבי מה חסר ומה הם צריכים, ואז אני פונה למ
אופיר כץ:
מ כדי לראות איפה חסר ומה חסר
אופיר כץ:
 אני שמח שבזכות המידע הזה הצלחתי להביא לשינוי, אם זה בנוגע לרישיונות ואם זה בנוגע למכשירי PET CT ו- MRI שהצלחנו להביא לפריפריה
אופיר כץ:
 יש הרבה מקרים שעד שאנחנו מקבלים את התשובות מדובר בזמנים יוצאי דופן בכל קנה מידה
שלי לוי:
כמו שמירי אמרה, יש שיתוף פעולה טוב עם משרד הבריאות, שיתוף פעולה רצוף
שלי לוי:
 כשאנחנו שולחים להם את הבקשות הן מטופלות בצורה רצינית
שלי לוי:
 יש באמת בעיה של זמני מענה, זאת אומרת לוקח הרבה מאוד זמן עד שאנחנו מקבלים מענה, מה שמשפיע מאוד על דיונים בוועדת הבריאות וגם על הבקשות של חברי הכנסת
שלי לוי:
 יש הרבה מאוד פעמים שלמשרד הבריאות אין את המידע שאנחנו מבקשים ואנחנו אלה שנאלצים לפנות לגורמים נוספים, אם זה לבתי החולים ואם זה לקופות החולים
שלי לוי:
 אם זמני ההמתנה מצד משרד הבריאות היו קצרים יותר, זה היה מאפשר לנו לייעל את העבודה שלנו, למנן את הפניות שלנו לקופת החולים ולבתי החולים, וזה היה יוצר עבורנו איזו שהיא יכולת לעבוד בצורה יותר יעילה ולהגיש מסמכים גם לוועדת הכנסת וגם לחברי הכנסת בשלב הרבה יותר מוקדם
שלי לוי:
 אחד הדברים המרכזיים, וזה גם עלה המון עם אגף בריאות הנפש, זה שעד היום אין לנו יכולת לבחון מה קרה עם הרפורמה בבריאות הנפש, שזה דבר מאוד משמעותי שחברי הכנסת שואלים עליו כל הזמן
שלי לוי:
 אפילו לא קיבלנו מענה כדי לדעת איפה הדברים עומדים, אם הבקשה מטופלת או לא מטופלת
שלי לוי:
 אני יודעת שאתם מודעים לזה, אני יודעת שכרגע מדברים על זה שהמצב יהיה שונה, אבל העניין הזה של זמני מענה הוא מאוד מאוד קריטי, בעיקר בגלל קצב העבודה בוועדת הבריאות
שלי לוי:
 יש בעיה מאוד משמעותית עם המידע של משרד הבריאות לגבי כוח אדם ומיטות
שלי לוי:
 ביקשת מאיתנו, היושב ראש, לדעת כמה מחלקות ילדים יש בישראל
שלי לוי:
 למשרד הבריאות יש את המידע רק לגבי בתי החולים הממשלתיים
שלי לוי:
 הוא יודע מה בבתי החולים האחרים צריך להיות התקן, אבל הוא לא יודע מה קורה בפועל
שלי לוי:
 נדרש המון זמן כדי לאסוף את המידע הזה מכל בתי החולים ולהצליב אותו, שזה משהו שהוא כמעט בלתי אפשרי
אופיר כץ:
כמה בתי חולים יש במדינת ישראל?
שלי לוי:
יש בערך 45 בתי חולים רק לאשפוז כללי, ויש עוד בתי חולים - -
אופיר כץ:
ומה אם מתקשרים עכשיו לכל מנהל בית חולים ושואלים אותו כמה מיטות לילדים יש לו, למה - -
מירי כהן:
   הרבה פעמים אנחנו עושים את זה או בפנייה פרטנית או דרך קופת חולים
אופיר כץ:
לא מדובר פה באלפים או בעשרות אלפים
אופיר כץ:
 כמה זמן הבקשה הזאת?
שלי לוי:
את הבקשה הזאת סגרנו בשלב מסוים
אופיר כץ:
מה הבעיה לברר עם 45 בתי חולים?
מירי כהן:
אין את המידע במערכות
אופיר כץ:
עזבי מערכות, לא צריך מערכות
אופיר כץ:
 מה הבעיה להביא את המידע הזה בפנייה פרטנית?
מירי כהן:
לא תמיד יש את כל המידע
שלי לוי:
צריך לזכור שגם משרד הבריאות מתקשה בעצמו לקבל נתונים מבתי החולים ומקופות החולים
שלי לוי:
 צריך לראות איך גורמים לכך שגם משרד הבריאות יקבל את הנתונים האלה מבתי החולים
שלי לוי:
 למשרד הבריאות כבר שמונה שנים אין את הנתונים מבתי החולים לגבי הרפורמה בבריאות הנפש
אופיר כץ:
 בואו נעשה ניסיון, נפנה לבתי החולים
מירי כהן:
אנחנו כבר טיפלנו בזה
מירי כהן:
 בנושא הזה הוצאנו פנייה לפני שנה שנסגרה
אוריאל בוסו:
מירי כהן עושה את המקסימום בכלים שיש לה, היא מביאה את מה שהיא יכולה
אוריאל בוסו:
 מרכז המחקר והמידע של הכנסת עושים עבודת קודש אמיתית, מנסים לחפור ולחפש סיכה בערמת שחת
אוריאל בוסו:
 ללא ספק קבלת מידע מהמשרדים הממשלתיים זה הכלי העיקרי שלנו כראשי ועדות על מנת לקיים את הדיונים, כי בלי המידע הרלוונטי הבסיסי הזה הדיונים עקרים לחלוטין
אוריאל בוסו:
 לפני שבועיים קיימתי דיון על מחלת הקרוהן ועל מחלת הקוליטיס ומתברר שבמשרד הבריאות, אחרי שבעים וכמה שנים שמדינת ישראל קיימת, ישנם דברים מאוד מאוד בסיסיים שלגביהם אין מידע מאוד מוגדר
אוריאל בוסו:
 כרגע יש את הכותרות על חוסר במיטות לחולים אונקולוגים בפריפריה ואנחנו נתקלים בחוסר הבנות
אוריאל בוסו:
 הפניות שלנו, ראשי הוועדות, חייבות לקבל תעדוף ברמה הכי גבוהה במשרד, כי הבקשות שלנו הן בשביל לקיים דיון פורה
אוריאל בוסו:
 בסוף הוועדות הן הרגולטור, הן הגוף המבקר של המשרד וללא הכלים האלה אנחנו לא יכולים לקיים דיונים
אופיר כץ:
מרכז השלטון המקומי, בקשה
מירה סלומון:
אנחנו מודים לוועדה שהזמינה אותנו לדיון החשוב הזה, שרואה במרכז השלטון המקומי וברשויות המקומיות גורם מידע חשוב לקבלת החלטות בכל מה שנוגע לחקיקה ולפיקוח על הממשלה בכנסת
מירה סלומון:
 אני שמחה לומר שיש לנו קשרים מצוינים עם מנהלי הוועדות השונות
מירה סלומון:
 אנחנו מוזמנים לכמעט כל דיון שמתקיים בכנסת לא בכדי
מירה סלומון:
 השלטון המקומי עוסק בכמעט כל תחום של החיים מול התושבים, לכן זה לא מפתיע שהתפיסה שלו וההתייחסות המקצועית שלו נדרשות
מירה סלומון:
      במסגרת ההתייחסות למידע שאנחנו מעבירים למ
מירה סלומון:
מ
מירה סלומון:
מ ולהגעה לכנסת, אנחנו מבקשים להציף שני קשיים
מירה סלומון:
 האחד, הרשויות המקומיות הן לא מקשה אחת, הן כל אחת עם עולם מידע, ידע ונתונים משלה ואין היום גורם שמאגם את כל המידע מהרשויות המקומיות בשוטף
מירה סלומון:
 אנחנו, כמרכז השלטון המקומי, כגורם שאמון על ייצוגן בוועדות הכנסת, בממשלה ובבתי המשפט, עושים כמיטב יכולתנו בשיתוף פעולה עם איגודים מקצועיים ועם הרשויות עצמן בהעברת הנתונים
מירה סלומון:
 הדבר הזה הוא עבודה שאנחנו נותנים לה ורואים בה חשיבות עליונה, אבל המידע לא תמיד מגיע מהר, שזה משהו שצריך להבין בגלל השונות שיש בין הרשויות המקומיות לבין משרדי הממשלה
מירה סלומון:
 הקושי השני הוא שהרשויות המקומיות פרוסות גיאוגרפיות כל אחת בתחומה, הן לא נמצאות בקריות ממשלה, הן לא נמצאות במשרדים מרוכזים, הן לא נמצאות בסמוך לכנסת
מירה סלומון:
 הרבה פעמים הן רוצות להגיע לדיונים בוועדות שמתחילים מוקדם, דיונים שנמשכים שעות רבות והן לא יכולות להגיע, לכן הן מבקשות לעלות בזום, להשתתף מרחוק
מירה סלומון:
 הדבר הזה התאפשר יותר במהלך תקופת הקורונה אבל מתאפשר פחות בימים האלה
מירה סלומון:
 פנינו ליושב ראש הכנסת בבקשה שיאפשר לנציגי הרשויות המקומיות להשתתף בדיונים מרחוק כדי שיוכלו להציג את הדברים
מירה סלומון:
 בשונה ממשרדי הממשלה שמפוקחים על ידי הכנסת ויש להם נציגים שמגיעים לכנסת, הנציגים שלנו הם נציגי שטח
מירה סלומון:
 כשאנחנו מבקשים להביא לוועדת העבודה והרווחה עובדים סוציאליים, העובדים הסוציאליים מגיעים מהמחלקות, מהשטח עצמו, מהטיפול במטופלים, לכן אנחנו מבקשים שתצא קריאה מטעם יושב ראש ועדת הכנסת ליושבי ראש הוועדות השונות
אופיר כץ:
זאת סמכות של כל אחד מיושבי ראש הוועדות
מירה סלומון:
כך נמסר לנו על ידי יושב ראש הכנסת, אבל נודה אם תוכל לצאת המלצה לתעדף ולאפשר לנציגי הרשויות המקומיות להשתתף גם מרחוק
מירה סלומון:
 ראש עיריית אילת וראש עיריית מטולה, שהם המקרים הקיצוניים, מבקשים לפעמים להשתתף מרחוק
מירה סלומון:
 אם אפשר יהיה לתעדף את זה כולנו נצא נשכרים
אופיר כץ:
המשרד להגנת הסביבה, בקשה
עומר גדיש:
אנחנו רואים חשיבות גדולה בכל מה שקשור להתנהלות מול הכנסת וברור לנו הצורך לספק את המענה לכנסת כדי שתוכל לבצע את תפקידה כרשות המחוקקת והמפקחת
עומר גדיש:
 מבחינת הפרקטיקה, כל הנושא הזה מנוהל אצלנו בצורה מאוד מקצועית ומסודרת
עומר גדיש:
 מבחינת הגעה לוועדות, כל פנייה מגיעה ללשכת מנכ"ל, מנותבת לגורמי המקצוע על מנת לוודא שהם אכן קראו, הבינו והם הנציגים הרלוונטיים
עומר גדיש:
 אם צריך גם עושים את הפינג פונג הפנימי כדי שמאצלנו יגיעו הנציגים שצריך
עומר גדיש:
 אם נראה לנו שאנחנו יכולים לוותר על הגעה, אנחנו תמיד עושים את זה בשיח ישיר של רכזת הלשכה שממונה על זה או שלי מול מנהלת הוועדה, אנחנו תמיד עושים את הדברים האלה בהסכמה
עומר גדיש:
 בנוגע לשאילתות אנחנו מקפידים על לוחות הזמנים, אנחנו מחזירים אותן תוך שבועיים
עומר גדיש:
 אנחנו לא כמו כל המשרדים שמקבלים כל יום שני וחמישי מהמ
עומר גדיש:
מ
עומר גדיש:
מ פניות, אבל כשאנחנו מקבלים פניות אנחנו מחזירים אותן בזמן תגובה סביר, פרק זמן של עד שבועיים
שירי בס ספקטור:
סך הכל יש לנו יחסי עבודה מאוד מאוד טובים עם המשרד להגנת הסביבה לאורך השנים
שירי בס ספקטור:
 היו מקרים שלא קיבלנו, אבל זה באמת נדיר
שירי בס ספקטור:
 המשרד להגנת הסביבה זו דוגמה טובה למשרד שהיחסים שלנו הם ישירים מול אנשי המקצוע
שירי בס ספקטור:
 מאוד קל לי להרים טלפון לאיש המקצוע במשרד להגנת הסביבה ולקבל הסבר למידע, מה שמאוד מקל על העבודה שלנו
שירי בס ספקטור:
 במשרדים אחרים, גם אם העבודה מאוד מאוד מסודרת, אני צריכה לעבור שבעה מדורי גיהינום כדי להגיע לאיש הנתונים שיסביר לי קטגוריה מסוימת בנתונים, שזה דבר שמאוד מאוד מקשה על העבודה שלנו
אופיר כץ:
 משרד הפנים, בקשה
כפיר יעקב:
אני אחרוג רגע ממנהגי ואציין לטובה את אורלי מהמ
כפיר יעקב:
מ
כפיר יעקב:
מ ואת מיכל
כפיר יעקב:
 באמת העבודה מאוד נעימה, מאוד אדיבה
כפיר יעקב:
 היו לנו מעט עיכובים עם כמה מענים
כפיר יעקב:
 המענה בעניין הפיקוח העירוני היה טרם הדיון, יום אחרי שהעבירו את ההתייחסות לוועדה
כפיר יעקב:
 שינינו את סדר העבודה בתוך המשרד כדי לשפר את מתן המענים
כפיר יעקב:
 תמיד היו קשיים אובייקטיביים כאלה ואחרים, כמו שאורלי תפסה אותי כמה פעמים במילואים
כפיר יעקב:
 אנחנו נשפר את הדברים וניבחן על זה בעוד כחודש, חודשיים בדיון המעקב
כפיר יעקב:
 אנחנו כן נעמוד בזמנים מעתה ואילך
כפיר יעקב:
      היושב ראש התייחס לדיוני ועדות הכנסת
כפיר יעקב:
 אנחנו מוצאים לעיתים, מעבר לזמני ההודעות, שאין לגבי הדיונים חומרי רקע
כפיר יעקב:
 מלבד הכותרת של הדיון בנושא x אין חומר רקע וקשה למשרד להיערך,  כשלעיתים הוועדות מתקשות להסביר את נושא הדיון בעצמן
כפיר יעקב:
 לפני כל דיון שאנחנו נדרשים אליו המשרד מקיים ישיבה עם כמה גורמי מקצוע, לרבות הלשכה המשפטית, בוחן את הנושא, משבץ את האנשים המתאימים ביותר
אופיר כץ:
  אבל לפעמים יש הצעות לסדר, הצעות לדיון מהיר בוועדות
כפיר יעקב:
בהצעות לסדר אני לא צריך, גם גוגל יכול לעזור לי, אבל יש דיונים שהם לא הצעות לסדר ולא אחת אנחנו מחכים לחומרי רקע מגורמים יוזמים ולא מקבלים
כפיר יעקב:
 היושב ראש באחד מחומרי הרקע לדיון הזה אמר שהוא רוצה שיתוף פעולה ורוצה לייעל את העבודה
כפיר יעקב:
 אני אשמח אם נידרש לנושא הזה
כפיר יעקב:
 הכנסת שיפרה את אופן הזימונים לדיונים כך שהזימונים הם אחידים ומפורטים בהם כל הגופים הנדרשים, אבל בנושא של חומרי הרקע יש עדיין פער בין הוועדות
אופיר כץ:
 משרד התחבורה, בקשה
פנינה סין שלום:
כראשת מטה אני נותנת עדיפות מאוד גבוהה לכל הנושא הזה של הכנסת, לחיבור בין עבודת הממשלה והכנסת
פנינה סין שלום:
 אנחנו בכל יום ראשון מתמודדים עם שביזות יום ראשון באמצעות ישיבה שבה אנחנו מעלים את כל הנושאים שהולכים לעלות בכנסת, מי הולך מטעם המשרדים וכו'
פנינה סין שלום:
 אני רוצה להתחבר למה שנאמר לגבי חידוד הנושא וחומרי הרקע
פנינה סין שלום:
 לעיתים אנחנו מתלבטים איזה גורם בדיוק רלוונטי ואם בכלל יש רלוונטיות למשרד
פנינה סין שלום:
 יש מקום לתת לזה קצת יותר דיוק וחידוד, כדי שנוכל להביא את הנציגים הטובים ביותר לטובת הנושאים בוועדות
הודיה קין:
היו לנו קשיים עם השגת הנתונים, וגם היה דיון בכנסת שהופסק בגלל העדר נתונים לגבי הרפורמה בתחבורה הציבורית, אבל באופן כללי העבודה מול משרד התחבורה היא בסדר
אופיר כץ:
אני רוצה לסכם את הדיון
אופיר כץ:
 כפי שאמרתי בתחילת דבריי, אני לא אחכה לדיון נוסף שנעשה בנושא בשביל לנסות ולשכנע
אופיר כץ:
 אמרתי כיו"ר קואליציה שכמעט כל השרים מתקשרים על בסיס קבוע על מנת לקדם את הנושאים שהמשרדים רוצים לקדם
אופיר כץ:
 גם בוועדות יש לחץ מבחינת לוחות זמנים, כי כל משרד רוצה לקדם את הדברים שהוא יוזם
אופיר כץ:
 אני מתכוון לעשות שני דברים, ופה אני צריך אותך, שגית, בשביל לגבש איזה שהוא נוהל
אופיר כץ:
 אני רוצה גם לשבת עם כל ראשי ועדות הכנסת על מנת ליצור איזה שהוא מנגנון שיעקוב אחר החומרים שמעבירים למ
אופיר כץ:
מ, אחר הנציגים ששולחים לוועדות, אחר החומרים שמבקשים מהם
אופיר כץ:
 אני רוצה שחלק מהדברים יהיו על אוטומט כך שברגע שזה לא מתבצע יהיו סנקציות גם על ידי הוועדות וגם על ידי זמן במליאת הכנסת
אופיר כץ:
 נקים פורום כזה של המ
אופיר כץ:
מ עם הייעוץ המשפטי לכנסת, עם חברי כנסת מהקואליציה ואופוזיציה שבו נחליט איך לטפל באותם משרדים שלא משתפים פעולה עם הכנסת
אופיר כץ:
 חברי הכנסת רוצים לעבוד נכון, רוצים לעבוד בצורה מדויקת, ואנחנו לא נקבל מצב שמשרדי הממשלה לא משתפים איתנו פעולה, לא מעבירים אלינו חומרים מסיבות לא מוצדקות
אופיר כץ:
 אם עד היום היה חוסר רצינות וחוסר יחס לחברי הכנסת, מעכשיו זה יהיה הדדי – משרד שלא ישתף פעולה עם הכנסת וחברי הכנסת, הכנסת לא תשתף פעולה איתו
שגית אפיק:
אני מבינה שהיחידה לחופש המידע עובדת אצלכם, כי מיניתם ממונה על חופש המידע בכל משרד
שגית אפיק:
 יש לכם איזו שהיא יחידה שאתם יודעים לעבוד דרך זה
שגית אפיק:
 העבודה מול הכנסת היא מעט אחרת, היא לא מוסדרת בתוך המשרד, כי אולי אין עליה את הסנקציות של עתירה מינהלית לבית המשפט אם המידע לא מועבר בזמן
שגית אפיק:
 אני מחזירה אליכם את הכדור כדי לעשות איזו בחינה ארגונית אצלכם
שגית אפיק:
 דיברנו קודם על זה שצריך להיות נציג מול המ
שגית אפיק:
 אם יש אצלכם יחידה לחופש מידע שכן עובדת, אתם יכולים לשתף את הנציג הזה מתוך היחידה הזאת, כי חלקכם אמרתם לי שאתם מרגישים שאתם מעבירים את אותו מידע כל הזמן
שגית אפיק:
 אתם רואים כאן את נציגי המ
שגית אפיק:
מ שעומדים לרשותכם, וגם אני עומדת לרשותכם אם אתם רוצים לעשות איזו חשיבה משותפת כדי למצוא את הנציגות הזאת
שגית אפיק:
 כיועצת משפטית של הכנסת אקיים שיח עם היועצים ביחס לזה שנושאי הדיון יהיו קצת יותר מפורטים איפה שאפשר, זאת כדי שתוכלו באמת להבין את מי אתם צריכים לשלוח
שגית אפיק:
 לא תמיד אפשר לתת מידע וחומרים לפני הדיון, יש כל מיני עניינים שהכנסת מתעסקת בהם, אבל גם כשאתם לא שולחים את הנציג הרלוונטי לדיון מסוים אתם תמיד יכולים לשלוח אותו לדיון אחר כך
שגית אפיק:
 אני מודה שהייתי בהרבה דיונים שנציגים פשוט לא הגיעו, לא משנה כמה דיונים הכנסת עשתה
שגית אפיק:
 אם אתם שולחים את הנציג הרלוונטי הוא לא מקבל את הצעקות שנובעות מהתסכול של חברי הכנסת
שגית אפיק:
 אף פעם אי אפשר לדעת מה קדם למה, האם זה שלא הגיע הנציג הרלוונטי או המידע לא הגיע למ
שגית אפיק:
מ, מה שיוצר תסכול אצל חברי כנסת שיוצא לפעמים על הנציגים
שגית אפיק:
         לגבי זימון מבעוד מועד ולגבי הנציג הרלוונטי אתם יכולים להתייעץ
שגית אפיק:
 לכל ועדה יש יועץ משפטי
שגית אפיק:
 אפשר להרים טלפון למנהל הוועדה וליועץ המשפטי על מנת להבין על מה הדיון כדי שתוכלו לדייק את עצמכם
שגית אפיק:
 זה ייצר יחסי עבודה הרבה יותר תקינים ונכונים מבחינת כנסת-ממשלה
שגית אפיק:
 ושוב, תודה על הדיון הזה, אני חושבת שהוא היה מאוד חשוב עבור מעמד הכנסת
אופיר כץ:
 נעה, תודה לך ולצוות שלך, באמת עבדתם מאוד קשה בשביל להביא את כל הפורום הזה
אופיר כץ:
 תודה לייעוץ המשפטי, לשגית
הודיה קין:
אני מצטרפת לתודות לכולכם
הודיה קין:
 הדיון הזה הציף עניין שאני חושבת שגם הכנסת צריכה להתמודד איתו באיזה שהוא אופן, וזה שלמשרדים אין את הנתונים על עצמם
הודיה קין:
 איך משרד יכול לבקר את עצמו כשאין לו את הנתונים? אם אין למשרד נתונים על עצמו, זה בא לידי ביטוי אחר כך בכך שלנו אין את היכולת לקבל את הנתונים מהמשרדים
הודיה קין:
 שמענו פה מהנהלת בתי המשפט, שמענו משרד שלא יודע על תחומי הפעילות שלו במקרים מסוימים
אופיר כץ:
זה נכון מאוד מה שאת אומרת
אופיר כץ:
 אם משרד הבריאות לא יודע כמה מיטות ילדים יש במדינת ישראל, איך הוא מארגן את התקציב, איך הוא בונה את התקציב, מה הוא חושב, מה סדרי העדיפויות? זו הזיה
הודיה קין:
בריאות היא דוגמה למופת בעבודה מולנו
אופיר כץ:
מופת מופת, אבל הוא לא יודע כמה מיטות ילדים יש במדינת ישראל
הודיה קין:
העניין של המידע במשרדי הממשלה הוא בעיה
אופיר כץ:
אני שמח גם שתוך כדי דיון יש דברים שהתקדמו ונקבעו פגישות בין גופים שונים ומשרדים שונים
אופיר כץ:
 אני מקווה שזה ככה ימשיך
ארבל אסטרחן:
עניין נוסף שיש על סדר היום וקשור גם לעניין שנדון הוא דיווחים איטיים של שרים לוועדות הכנסת